Source: http://www.forumuljudecatorilor.ro/index.php/archives/3407?lang=en
Timestamp: 2019-09-23 09:01:29+00:00

Document:
Forumul Judecătorilor din România: Comunicat cu privire la Legile de modificare a Legilor Justiţiei. UPDATE 18.10: Lista susținători – 591 magistrați | Revista Forumul Judecătorilor
Forumul Judecătorilor din România: Comunicat cu privire la Legile de modificare a Legilor Justiţiei. UPDATE 18.10: Lista susținători – 591 magistrați
Având în vedere că Legile de modificare ale celor trei Legi ale Justiţiei, respectiv Legea nr. 303/2004 republicată privind statutul judecătorilor și procurorilor, Legea nr. 304/2004 republicată privind organizarea judiciară și Legea nr. 317/2004 privind Consiliul Superior al Magistraturii, au fost promulgate, ultimele două fiind publicate în Monitorul Oficial al României şi intrate în vigoare, Asociația Forumul Judecătorilor din România atrage atenţia asupra faptului că proiectul de Ordonanţă de Urgenţă, în forma care circulă public, nu asigură punerea de acord a Legilor de modificare a acestor acte normative cu recomandările Comisiei de la Veneția sau GRECO, continuând să fie puse în pericol stabilitatea şi independenţa sistemului judiciar şi, pe cale de consecinţă, însuși parcursul României ca stat membru al Consiliului Europei.
Astfel, conform Avizului Comisiei de la Veneția din 13 iulie 2018, puterea legislativă și puterea executivă din România au obligația de a regândi imediat sistemul de numire/revocare al procurorilor în funcții de conducere la nivel înalt, în vederea asigurării condițiilor pentru un proces de numire/revocare neutru și obiectiv, prin menținerea rolului unor autorități, cum sunt Președintele și Consiliul Superior al Magistraturii (CSM), în măsură să contrabalanseze influența Ministrului Justiției. De asemenea, Comisia de la Veneția a sugerat ca, în contextul reformei ample a magistraturii ce se doreşte a fi realizată, principiul independenței să fie adăugat listei principiilor care guvernează activitatea procurorilor. În plus, potrivit Anexei IX la Tratatul privind aderarea Republicii Bulgaria și a României la Uniunea Europeană, România s-a obligat să asigure independența efectivă a Direcției Naționale Anticorupție, însă, prin modificările aduse, această independenţă este iluzorie atât timp cât revocarea procurorilor șefi ai acestei unități de parchet rămâne la discreția Ministrului Justiției.
Apreciem că şi după adoptarea Ordonanţei de Urgenţă în forma vehiculată public Ministrul Justiţiei continuă să aibă un cvasi-monopol în ceea ce priveşte numirea/revocarea procurorilor cu funcţii de conducere la nivelul D.N.A, D.I.I.C.O.T. şi a Parchetului General, având în vedere ca Preşedintele României nu se poate opune decât o singură dată ceea ce înseamnă că, după exercitarea acestui drept de veto, va fi obligat să desemneze/revoce pe procurorul-şef dorit/nedorit de executiv, funcţia prezidenţială fiind golită de orice conţinut şi nemaiputând contrabalansa eventualele excese ale politicului. Totodată, observăm că nici legea nr. 303/2004 cu modificările aduse prin Legea nr. 242/2018, nici Ordonanţa de Urgenţă propusă nu prevede că avizul secţiei de Procurori a Consiliului Superior al Magistraturii necesar atât la numirea, cât şi la revocarea procurorilor şefi să fie unul conform, acesta putând deveni doar un act pur formal, astfel încât există riscul ca Ministrul Justiţiei să numească în funcţii de conducere persoane agreate de puterea politică sau să revoce din aceste funcţii persoanele care nu pot fi controlate politic. Or, o asemenea libertate lăsată factorului politic înseamnă periclitarea în mod grav a independenţei sistemului judiciar.
Această atribuţie a Ministrului Justiţiei trebuie coroborată cu dispoziţiile din Legea nr. 304-2004, astfel cum a fost modificată prin Legea nr. 207/2018, care creează structurile speciale pentru cercetarea infracţiunilor săvârşite de magistraţi. Dat fiind faptul că Secția pentru Investigarea Infracțiunilor din Justiție se află în subordinea Parchetului de pe lângă Înalta Curte de Casație și Justiție, este vital pentru menţinerea independenţei sistemului judiciar ca Procurorul General să fie dincolo de orice influenţă politică.
Subliniem faptul că, prin Avizul din 13 iulie 2018, Comisia de la Veneția a sugerat reconsiderarea înființării unei secții speciale pentru anchetarea magistraților, propunând ca alternativă folosirea unor procurori specializați, simultan cu măsuri de salvgardare procedurale eficiente. Comisia de la Veneția a stabilit că ”Folosirea procurorilor specializați în astfel de cazuri [corupție, spălare de bani, trafic de influență etc.] a fost angajată cu succes în multe state. Infracțiunile în cauză sunt specializate și pot fi mai bine investigate și urmărite de personal specializat. În plus, investigarea acestor infracțiuni necesită foarte des persoane cu experiență specială în domenii foarte specifice. Cu condiția ca actele procurorului specializat să facă obiectul unui control judiciar adecvat, aduce multe beneficii și nu există obiecții generale față de un astfel de sistem.” CDL-AD (2014)041, Aviz interimar privind proiectul de lege privind Parchetul de Stat al Muntenegrului, par.17, 18 și 23.
De asemenea, prin Raportul ad hoc privind România (Regula 34) adoptat de Grupul de state împotriva corupției (GRECO), la cea de-a 79-a Reuniune Plenară (Strasbourg, 19-23 martie 2018), s-a indicat faptul că secția pare ca ”o anomalie în actuala structură instituțională, în special datorită (i) faptului că nu au existat date sau evaluări specifice care să demonstreze existența unor probleme structurale în justiție care să justifice o astfel de inițiativă; (ii) din cauza modului în care este desemnată conducerea și (iii) a faptului că această secție nu ar avea la dispoziție anchetatori și instrumente de investigație adecvate, spre deosebire de alte organe de urmărire penală specializate. În plus, s-a arătat că acest organism ar fi supraîncărcat imediat din pricina proiectelor de dispoziții care prevăd transferul imediat al multor cauze de la alte parchete, în timp ce numărul mic de personal nu este corespunzător pentru soluționarea acestora. Mai mult, această nouă secție va urmări infracțiunile, chiar dacă sunt implicate alte persoane, împreună cu magistrații (spre exemplu, funcționari publici, oficiali aleși, oameni de afaceri etc.), în conformitate cu formularea amendamentelor propuse la articolul 88 ind.1 alin.11 din Legea nr.304/2004. Aceasta ar putea conduce la conflicte de competență cu parchetele specializate existente (DNA, DIICOT, parchetele militare), chiar dacă autoritățile amintesc că astfel de conflicte sunt, în mod normal, soluționate de Procurorul General. Mai important, există și temeri că această secție ar putea fi ușor utilizată, în mod abuziv, pentru a se elimina cauzele tratate de parchetele specializate sau pentru a interfera în cauzele importante, sensibile, în cazul în care reclamațiile împotriva unui magistrat au fost depuse incidental în acea cauză, deoarece ar intra automat în competența noii secții.
Subliniem că una din anomaliile la care se referă şi GRECO are în vedere modul de alegere al Procurorului-şef al noii Secţii de investigare a magistraţilor. Deşi Secţia este, practic, o componentă a Ministerului Public, propunerea de numire a unei anumite persoane în această funcţie de conducere revine unei comisii în care cei care au puterea de decizie sunt judecători din cadrul Secţiei corespunzătoare a Consiliului Superior al Magistraturii, judecători care nu sunt desemnaţi în această comisie într-un mod aleatoriu (de ex. prin tragere la sorţi), pentru a evita orice suspiciune, ci sunt nominalizaţi doar cei care au funcţionat la o instanță de grad de cel puțin curte de apel (art. 88³ alin 2 lit. a din Legea nr. 207/2018). Or, aceasta înseamnă că numai judecătorii cu grad de curte de apel şi care au funcţionat la o asemenea instanţă vor face parte din comisie şi vor decide cine va fi Procurorul-şef al Secţiei de investigare a magistraţilor. Numirea într-o funcţie de o asemenea importanţă trebuie să se facă de o comisie care la rândul ei trebuie să respecte criterii de transparenţă, imparţialitate, competenţă profesională partajată cu a celui intervievat. Însă, în condiţiile în care legea instituie un monopol al unei anumite categorii de judecători din cadrul Secţiei de Judecători ai Consiliului Superior al Magistraturii, care trebuie sa evalueze competenţa profesională şi managerială a unui procuror de carieră, aceste criterii nu sunt respectate, fiind încălcat şi principiul separaţiei de cariere. În condiţiile în care comisia este alcătuita în majoritate de judecători din categoria mai sus indicată, iar plenul Consiliului Superior al Magistraturii (care trebuie să numească pe procurorul-şef al Secţiei de investigare a magistraţilor) este compus în majoritate din judecători este evident că procurorii din cadrul Consiliului Superior al Magistraturii nu vor putea participa, în mod efectiv, la desemnarea şi ulterior aprobarea Procurorului-şef.
De asemenea, o alta anomalie priveşte modul de evaluare a procurorilor care vor activa în cadrul acestei secţii speciale. Art. 88 ind. 5 alin 7 din Legea nr. 207/2018 prevede că evaluarea se face de Inspecţia Judiciară, care, pe lângă activitatea profesională a candidatului, va analiza şi sesizările făcute de persoanele cercetate şi de rezultatul acestora. Or, în condiţiile în care doar o sancţiune disciplinară poate reprezenta un impediment pentru participarea la selecţie, introducerea acestui criteriu de evaluare poate conduce la abuzuri şi interpretări subiective din partea evaluatorilor. Articolul mai sus citat introduce pentru prima oara în legislaţia româneasca posibilitatea ca Inspecţia Judiciară să evalueze un magsitrat. O asemenea excepţie de la regulă (evaluarea făcându-se de comisii desemnate de colegiile de conducere ale Parchetelor pentru procurori) nu îşi găseşte vreo justificare logică.
Având în vedere aceste disfuncţionalităţi de reglementare sesizate şi de Comisia de la Veneţia, şi de GRECO, apreciem că se impune abrogarea dispoziţiilor art 88 ind. 1 – art. 88 ind. 9 din Legea nr. 304/2004 modificată prin Legea nr. 207/2018 până la momentul când aceste dispoziţii vor fi puse în concordanţa cu recomandările Comisiei de la Veneţia, recomandări care nu sunt facultative, ci obligatorii.
Un alt aspect pe care îl sesizăm şi care poate duce la slăbirea sistemului judiciar are în vedere dispozițiile care prevăd dublarea perioadei de pregătire în cadrul Institutului Național al Magistraturii (la patru ani de la doi ani în prezent).
În opinia Comisiei de la Veneția, publicată în data de 13 iulie 2018, dublarea perioadei de pregătire în cadrul Institutului Național al Magistraturii, combinată cu alte modificări poate afecta în mod serios „eficiența și calitatea actului de justiție”. Mai mult, blocajul instituțional ce poate fi generat de prevederile amintite afectează chiar înfăptuirea justiției și independența sa, atât în componenta instituțională, ce privește buna funcționare a sistemului judiciar, cât și în componenta sa personală, care se referă la independența judecătorului. Ordonanţa de Urgenţa recunoaşte în preambulul său că sistemul judiciar este subdimensionat, ceea ce înseamnă că păstrarea acestei dispoziţii va contribui la menţinerea acestei carenţe.
De accea, se impune, de urgenţă, eliminarea acestor prevederi privitoare la activitatea INM sau, cel puţin, amânarea intrării în vigoare, cel mai devreme până în anul 2022.
Deşi această schimbare a sistemului principal de selecţie şi formare a viitorilor magistraţi are efectele cele mai grave, conjugat cu majorarea vechimii necesare pentru promovarea în funcţie, având în vedere creşterea volumului de activitate în instanţe sau parchete, numărul posturilor vacante în prezent la instanţele şi parchetele superioare şi dificultatea notorie a ocupării posturilor de la judecătorii şi parchetele de pe lângă acestea prin admitere directă în magistratură la standarde rezonabile, este suprinzător că intenţia exprimată prin proiectul de Ordonanţă de Urgenţă nu este de a corecta cele mai importante cauze care ar putea duce la un colaps sub aspectul resurselor umane şi sub aspectul calităţii actului de justiţie (ce nu au putut fi excluse de un studiu de impact), ci doar de a profita de valul de nemulţumiri din magistratură cu privire la efectele negative de ansamblu ale modificărilor ce se doresc a fi aduse legilor de organizare a justiţiei şi legislaţiei în materie penală, nemulţumiri care s-ar manifesta inclusiv prin opţiuni masive de pensionare (astfel cum s-a mai întâmplat în anul 2009), pentru a arăta că, din toate cauzele de iminent colaps, este aleasă doar cea care constituia pentru unii magistraţi – care îndeplineau condiţiile pentru pensionare anticipată – şi un beneficiu raportat la cariera profesională şi la condiţiile dificile de lucru trecute, prezente şi viitoare. În schimb, se optează pentru menţinerea posibilităţii de detaşare a magistraţilor în funcţii de demnitate publică (spre exemplu, chiar la Ministerul Justiţiei), deşi există o decizie a Curţii Constituţionale cu privire la o incompatibilitate cu statutul profesiei, la nivelul Legii fundamentale.
Suntem de părere că modificările preconizate, dacă vor avea un impact negativ asupra sistemului judiciar, aşa cum s-a semnalat în mod repetat, vor determina inclusiv un val de pensionări ale magistraţilor cu peste 25 de ani vechime, deci soluţia este de a corecta cele mai importante cauze care pot afecta recrutarea şi mobilitatea magistraţilor, pentru a menţine un volum de activitate rezonabil, uniform, şi a creşte gradul de atractivitate pentru cei interesaţi de admiterea în profesie (inclusiv juriştii cu peste 5 ani vechime, cu o cât mai bună pregătire profesională), iar nu de a aplica o “corecţie” unora dintre cei nemulţumiţi de ansamblul modificărilor.
În ceea ce priveşte dispoziţiile referitoare la promovarea efectivă la instanțele și parchetele superioare, promovare care se va face în baza unor criterii subiective, respectiv „evaluarea activității și conduitei din ultimii 3 ani”, la Înalta Curte de Casație și Justiție fiind dublată de un interviu formal susținut în fața Plenului Consiliului Superior al Magistraturii, eliminându-se probele scrise, cu caracter teoretic și/sau practic, acest sistem va conduce la instituirea unui proces de control evident al promovărilor şi la sfârşitul meritocrației în magistratură.
Inechitatea în reglementarea procedurilor de promovare la instanțele superioare este cu atât mai evidentă cu cât gradul de exigență profesională trebuie să fie direct proporțional cu ierarhia instanțelor de judecată în sistemul judiciar român, fiind necesar ca la instanța supremă, dar şi la instanţele superioare să își desfășoare activitatea judecători care au dovedit că dețin cunoștințe teoretice și practice temeinice în specializarea pentru care candidează.
Prin aceste dispoziții se nesocotesc flagrant și actele internaționale care consacră principiile fundamentale privind independența judecătorilor – importanța selecției, pregătirii și a conduitei profesionale a acestora, respectiv a standardelor obiective ce se impun a fi respectate atât la intrarea în profesia de magistrat, cât și la instituirea modalităților de promovare.
​ Standardele obiective se impun nu numai pentru a exclude influențele politice, ci și pentru a preveni riscul apariției favoritismului, conservatorismului și a „nepotismului”, care există în măsura în care numirile sunt făcute într-o maniera nestructurată. Deși experiența profesională corespunzătoare este o condiție importantă pentru promovare, vechimea în muncă, în lumea modernă, nu mai este general acceptată ca principiu dominant de determinare a promovării.
Amintim că, prin Raportul ad hoc privind România (Regula 34) adoptat de Grupul de state împotriva corupției (GRECO), la cea de-a 79-a Reuniune Plenară (Strasbourg, 19-23 martie 2018), s-au reținut următoarele: ”31. Modificările propuse conțin în continuare o proporție de subiectivitate în procesul de selecție și de luare a deciziilor privind promovările, care prevede o procedură de promovare în două etape, ultima etapă constând într-o evaluare a muncii și comportamentului din ultima perioadă. Amendamentele prevăd, de asemenea, în sarcina CSM să elaboreze și să adopte norme privind procedura de organizare a acestor evaluări, inclusiv numirile la comisia responsabilă și aspectele particulare care trebuie evaluate. GRECO a auzit temeri cu privire la faptul că acest nou sistem ar lăsa mai mult spațiu pentru influențele personale sau politice în deciziile privind cariera, care ar putea avea impact asupra neutralității și integrității sistemului judiciar și că ar fi, astfel, esențial ca CSM să elaboreze norme adecvate pentru a preveni astfel de riscuri, inclusiv criterii clare și obiective pentru a ghida viitoarele decizii ale comisiei de selecție. 32. Din cauza riscurilor și incertitudinilor menționate mai sus, GRECO recomandă (i) să se analizeze corespunzător impactul modificărilor asupra viitoarei structuri de personal a instanțelor și parchetelor pentru a fi adoptate măsurile tranzitorii necesare și (ii) regulamentul de aplicare ce urmează a fi adoptat de CSM cu privire la promovarea judecătorilor și procurorilor să reglementeze criterii adecvate, obiective și clare, care să aibă în vedere calificările și meritele reale ale acestora.”
Apreciem că se impune eliminarea acestui mod de evaluare a magistraţilor în vederea promovării, iar pe termen scurt, cel puţin, amânarea intrării în vigoare a acestor dispoziţii pâna la punerea lor de acord cu recomandările Comisiei de la Veneţia.
În ce priveşte Legea nr. 234/2018 de completare a Legii nr. 317/2004, învederăm că modificarea esenţială se referă la rolul și atribuțiile stabilite pentru Consiliul Superior al Magistraturii, ca organism colegial.
Considerăm că rearanjarea rolurilor și atribuțiilor între Plenul CSM și Secțiile CSM conduce la afectarea rolului constituțional al CSM și la depășirea atribuțiilor constituționale specifice Secțiilor, contrar art. 125 alin. (2), art. 133 alin. (1), precum și art. 134 alin. (2) și (4) din Constituția României. Dacă s-ar accepta posibilitatea ca atribuțiile Plenului Consiliului Superior al Magistraturii, adică ale Consiliului Superior al Magistraturii ca organ colectiv și reprezentativ, să fie distribuite celor două secții ale Consiliului Superior al Magistraturii, ar însemna că vor funcționa de facto două structuri de tip Consiliul Superior al Magistraturii – una pentru judecători și una pentru procurori. Însă, această soluție legislativă neagă rolul constituțional stabilit de legiuitorul constituant pentru Consiliul Superior al Magistraturii ca unică autoritate constituțională reprezentativă pentru magistrați și ar determina accentuarea semnificativă a „corporatismului” decizional al secțiilor, aspect care ar afecta nu numai independența justiției, dar și principiul constituțional al cooperării loiale în cadrul autorității judecătorești, această cooperare loială rezultând din faptul că deciziile care privesc independența autorității judecătorești, cu excepția celor în materie disciplinară, se iau în Plen, cu participarea reprezentanților magistraților, dar și a reprezentanților instituțiilor cu atribuții semnificative în cadrul și cu privire la autoritatea judecătorească (președintele Înaltei Curți de Casație și Justiție, procurorul general al Parchetului de pe lângă Înalta Curtea de Casație și Justiție și ministrul justiției). Legiuitorul constituant a instituit o autoritate constituțională în sfera autorității judecătorești care exercită colectiv, în ansamblul său, o serie largă de atribuții constituționale și legale, în timp ce secțiile exercită doar acele atribuții pe care Constituția le-a încredințat în mod expres acestora, precum și alte atribuții de natură legală, dar care sunt în strânsă legătură cu rolul constituțional prevăzut în art. 134 alin.(2) din Constituție. În alte sisteme constituționale, unde constituantul a intenționat să marcheze o distincție netă între corpul profesional al judecătorilor și corpul profesional al procurorilor, au fost create chiar prin Legea fundamentală consilii judiciare distincte.
Chiar dacă aprecierea Comisiei de la Veneția converge spre separarea carierelor în magistratură, singura formă prin care se poate efectua separarea strictă a carierelor judecătorilor și procurorilor o reprezintă o revizuire constituțională.
Ca atare, până la realizarea acestei revizuiri constituţionale, se impune abrogarea dispoziţiilor care reconfigurează rolul şi atribuţiile Consiliului Superior al Magistraturii ţi reintroducerea în legislaţie a prevederilor modificate prin actualele Legi.
Nu în ultimul rând, avem în vedere şi dispoziţiile din Legea nr. 317/2004 astfel cum a fost modificată prin Legea nr. 234/2018 referitoare la reorganizarea Inspecției Judiciare care vor întări nejustificat atribuțiile inspectorului-șef. Astfel, acesta va numi, dintre inspectorii judiciari, pe cei care vor ocupa funcțiile de conducere (în urma unei simple evaluări a proiectelor de management specifice fiecărui post de conducere), controlând practic selecția inspectorilor judiciari, conducând și controlând activitatea de inspecție și pe cea de cercetare disciplinară, va fi ordonator principal de credite și singurul titular al acțiunii disciplinare. Toate aceste modificări sunt aspecte care indică o relativizare a standardelor profesionale impuse conducerii Inspecției Judiciare, cu consecința eliminării independenței sale operaționale. Această tendință generează efecte negative cu privire la calitatea activității Inspecției Judiciare în domeniul răspunderii magistraților și, pe cale de consecință, este de natură să pună în pericol independența justiției și însuși rolul constituțional al Consiliului Superior al Magistraturii de garant al independenței justiției. Instituirea prin lege a unei dispoziții care, pe de o parte, promovează subiectivismul inspectorului-șef în numirea conducerii Inspecției Judiciare și, pe de altă parte, instituie o dependență totală a tuturor mandatelor de conducere din cadrul Inspecției de mandatul inspectorului-șef constituie o încălcare a principiului asigurării securității raporturilor juridice în exercitarea mandatelor de conducere de către respectivii inspectori judiciari.
De asemenea, atragem atenţia asupra faptului că, prin Ordonanţa de Urgenţă de modificare a Legilor Justiţiei se propune ca şi Ministrul Justiţiei să recapete atribuţia de exercitare a aţiunii disciplinare. O atare reglementare, pe lângă faptul că nu este justificată de nicio urgenţă, conduce la crearea unui cadru legal pentru eventuale ingerinţe ale factorului politic în independenţa sistemului judiciar, şi reprezintă un regres faţă de modul în care este concepută tragerea la răspundere disciplinară a magistraţilor.
Totodată, în preconizata Ordonanţă de Urgenţă se introduce alineatul 8 ind.1 la art. 96 din Legea nr. 303/2004, se prevede că raportul întocmit de Inspecţia Judiciară (act obligatoriu pentru ca Ministerul Finanţelor Publice să poată exercita acţiunea în regres împotriva magistraţilor) se atacă cu contestaţie la tribunalul unde domiciliază reclamantul, hotărârea fiind definitivă. Instituirea unei competenţe exclusive în favoarea tribunalului de la domiciliul reclamantului îngreunează situaţia acestuia, întrucât mulţi magistraţi lucrează la alte instanţe faţă de cele de la domiciliu.
În al doilea rând, este nejustificată reglementarea competenţei materiale în favoarea tribunalului. Pe de o parte, este de imaginat ca subiecţi ai unei astfel de acţiuni în regres pot fi judecători de la Curţile de Apel sau de la instanţa supremă ori procurori de la Parchetele de pe lângă Curţile de Apel sau de pe lângă Înalta Curte, ceea ce ar însemna ca plângerile împotriva rapoartelor înctocmite de Inspecţia Judiciară să fie judecate de colegi de la instanţele inferioare. În condiţiile în care chiar acţiunile în regres sunt judecate de Curţile de Apel, cu cale de atac la Înalta Curte, se impune ca şi calea de atac împotriva raportului (ce a stat la baza acţiunii în regres) să fie judecată tot de Curtea de Apel, cu posibilitatea de a formula recurs la înstanţa supremă, care are rolul esenţial de a uniformiza practica, fiind în acelaşi timp unica instanţă judecătorească din România cu atribuţii în materie disciplinara.
Astfel, art. 96 alineatul 8 ind. 1 din Legea nr. 303/2004 trebuie reconfigurat astfel încât să asigure accesul magistraţilor la instanţe specializate în acest tip de conflicte.
În concluzie, apreciem că, efect al intrării în vigoare a modificărilor aduse legilor justiției, activitatea va fi îngreunată de un volum de activitate excedentar (prin intrarea în sistem a auditorilor doar din 4 în 4 ani), corpul magistraţilor va fi deprofesionalizat, prin renunțarea la examenele de promovare meritocratice, va putea fi supravegheat, prin șeful Inspecției Judiciare și prin Secția specială pentru cercetarea infracțiunilor din justiție din cadrul PÎCCJ, magistrații procurori își pot pierde de facto independența (ca urmare a modului de selecţie a procurorilor şefi), controlul asupra acestora fiind realizat implicit de Ministrul Justiției, factor politic, care le va putea da îndrumări cu privire la “prevenirea și combaterea eficientă a criminalității”.
Evident că toate aceste modificări aduse legilor justiției nu sunt deloc necesare într-o justiție a unui stat democratic, nefiind, sub nicio formă, benefice pentru sistemul judiciar și pentru societate. Dimpotrivă, sunt extrem de nocive pentru magistratură, fiind necesar să fie amânată sau suspendată aplicarea dispozițiilor în cauză, criticate dur de Comisia de la Veneția sau GRECO, până la data revizuirii lor totale, ori, după caz, abrogarea acelor prevederi care sunt în vigoare.
Listă cu magistrații care sustin comunicatul
Alina Palancanu, Tribunalul Neamț
Miroiu Floriana, Parchetul de pe lângă Judecătoria S4
Andrei Aneta-Violeta – DIICOT Structura Centrala
Ungureanu Elena Cerasela Parchetul de pe lângă Tribunalul Brașov
Fundătureanu Ioan, Curtea de Apel Pitești
Bene Ioan, Parchetul de pe lângă Judecătoria Targu Bujor
Asmarandei Andrei Iulian – Parchetul de pe lângă Tribunalul Ilfov
Larisa Rusu, Parchetul de pe lângă Judecătoria Botosani
Lapadat Coralia, Parchetul de pe lângă Judecătoria Timisoara
Stefana Carasel, Prchetul de pe lângă Judecătoria S1
Balasanu Alexandru, Judecătoria Botosani
Dinu Rebecca Zinca, Tribunalul Bucuresti
Nita Manole Simona Daniela, Parchetul de pe lângă Judecătoria Ploiesti
Iacob Mara, Judecătoria Constanta
Lucian-Cosmin Manoloiu, Judecătoria Slatina
Iulian Dîrzeanu, Tribunalul Bucuresti
Stefan Ispasoiu DNA ST Brasov
Pîrlog Bogdan Ciprian PTMB
Marcu Ionuț DIICOT structura centrală
Alinel Bodnar – Judecătoria S3
Sava Alexandra Teona, Parchetul de pe lângă Judecătoria Harlau
Ciungan Georgeta, Judecătoria Focsani
Oana Livia Apetri, Judecătoria Tirgu Neamt
Veronica Gavris-Todinca, Jud. Sighetu-Marmației
George Daniel Danca – Parchetul Tribunalului pt Minori și Familie Brașov
Catalina Stoian Parchetul de pe lângă Judecătoria S6
Ailene Ancuta, Judecătoria Iasi
Bogdan Popescu, Judecătoria Târgu Jiu
Florea Ecaterina, Tribunalul Bucuresti
Georgiana – Olivia Copacian, Judecatoria Sectorului 2 Bucuresti
Cozmei Daniela, Judecatoria Iasi
Liliana Ghidiu, Parchetul de pe lângă Tribunalul Brasov
Bianca Laura Găzdac, Parchetul de pe lângă Judecătoria Tg. Mureș
Todea Laurentiu, Parchetul de pe lângă Judecătoria Timisoara
Ursa Paul Ionel, Parchetul de pe lângă Judecătoria Brasov
Circiumaru Oprica Florin, Parchetul de pe lângă Judecătoria S 2
Voinea Georgiana Cecilia, Judecătoria Ploiesti
Madalina Banoti, Judecătoria Constanta
Vasile Adriana-Mihaela, Judecătoria Constanta
Sebastian Gavrilă, Judecătoria S1
Codreanu Roxana, Judecătoria Constanța
Grigore Alina Gabriela, Parchetul de pe lângă Judecătoria Targoviste
Raduica Lucian, Parchetul de pe lângă Judecătoria Drobeta
Galatan Anisoara, Parchetul de pe lângă Judecătoria S6
Vieriu Tudor Ionut, Parchetul de pe lângă Judecătoria Roman
Zidarescu Virginia, Judecătoria Focsani
Anghel Monica, Judecătoria Valenii de Munte
Ellzica Tentiuc, Judecătoria Piatra Neamt
Tudor-Antoniu Vasiu, Parchetul de pe lângă Judecătoria Dr. Tr. Severin
Corina Maria Giurgiu, Judecătoria Bistrita
Serban Viorel- Florin, Parchetul de pe lângă Judecătoria S2
Cosmin Ungureanu, Parchetul de pe lângă Tribunalul Valcea
Miron Simona, Judecătoria Botosani
Nițescu Rodica, Parchetul de pe lângă Judecătoria S2
Alexandru Claudiu Pirlea, Parchetul de pe lângă Judecătoria Galati
Diac Ana-Maria, Parchetul de pe lângă Judecătoria S1
Sandu Claudiu, Parchetul de pe lângă Tribunalul Brasov
Sandu Maria Irina, Judecătoria Brasov
Cosarca Nicolae, Parchetul de pe lângă Judecătoria Targu Mureș
Uto Catalina, Judecătoria Ploiesti
Stefaniu Simona Parchetul de pe lângă Tribunalul Covasna
Stefaniu Bogdan – Parchetul de pe lângă Tribunalul Covasna
Serban Daniel Mihai, Parchetul de pe lângă Judecătoria Brasov
Ana-Maria Carlanaru, Judecătoria Botosani
Baron Alina-Gabriela, Judecătoria S4
Bunea Catalin , Judecătoria S1
Cristi Danileț, Tribunalul Cluj
Ionaș Petru, Judecătoria Lugoj
Iordache Valeriu Marcel, Parchetul de pe lângă Judecătoria S2
Anca Patriche, Parchetul de pe lângă Judecătoria S6
Laura Moroiu, Judecătoria Piatra-Neamt
Bratu Maria Adriana -Curtea de Apel Bucuresti
Bratu Tiberiu Augustin – Parchetul de pe langa Judecătoria sectorului 6
Rosca Sergiu – PJ Satu Mare
Ramona Gratiela Milu, Curtea de Apel Brasov
Cobiscan Alexandru, Judecătoria S1
Gheorghe Mihai Andrei, Parchetul de pe lângă Judecătoria Pitesti
Radu Adrian, Parchetul de pe lângă Judecătoria Brasov
Munteanu Adriana-Natalia, Parchetul de pe lângă Judecătoria Bistrita
Gheorghe Ciocan, Parchetul de pe lângă Judecătoria Severin
Corina Dinica, Parchetul de pe lângă Tribunalul Argeș
Madalina Birlog, Tribunalul Bucuresti
Crina Capota, Judecătoria Dej
Boaje Cristina Andreea,Trib Buc
Onofrei-Nichiforel Marius, PT Botoșani
Vasile Tudor-Iulian, Parchetul de pe lângă Judecătoria Constanta
Marin Călușaru, DNA ST CRAIOVA
Gavrilă Sebastian Judecătoria S1
Radu Florea Parchetul de pe lângă Judecătoria Turda
Sersea Oana Georgiana Judecatoria Sector 4
Ciprian Bodu, DNA – ST Constanta
Bãra Bianca-Codruta, Judecătoria Caransebeș
Iulia Maria Cuciureanu, Parchetul de pe lângă Judecătoria Brașov
Gavrila George, DIICOT
Ioana Elena Cîmpean, Parchetul de pe lângă Judecătoria S 2
Grigorescu Vlad, DNA
Popovici Felicia, DNA
Alina Andritoiu, Parchetul de pe lângă Judecătoria S5
Raluca Nor Bosnea, Parchetul de pe lângă Judecătoria Timișoara
Rus Lucian Claudiu – DNA Oradea
Enescu George – Parchetul de pe lângă Judecătoria S5
Bosnea Cristi Sorin – PCA Timișoara
Bucur Iuliana Mihaela – Tribunalul Buzau
Vlad Elena Claudia – Judecătoria Slatina
Simona Constantinescu – DNA
Prinose Elena-Georgiana,Judecătoria S2
Dietrich Magdalena, Tribunalul Timis
Hodorca Fabiola, Judecatoria Resita
Tatu Dragos Daniel, Parchetul de pe lângă Judecătoria Buzau
Tatu Adina Octavia, Parchetul de pe lângă Judecătoria Buzau
Georgiana Gabriela Georgescu, Judecatoria Sectorului 3 Bucuresti
Mădălina Hira, DIICOT -ST Constanta
Constantin Conortos – DNA, ST Constanta
Camelia Maria Conortos, Parchetul de pe lângă Tribunalul Constanta
Ciprian Coadă, Curtea de Apel Constanța
Chiriac Radu, Judecătoria Galati
Alexandru Liviu Colceriu, Parchetul de pe lângă Judecătoria Intorsura Buzaului
Cristina Gheorghe, Judecătoria Slatina
Ciobanu Mioara, Judecătoria Slatina
Florin Unguraș, Judecătoria Turda
Ghiciulescu Nicoleta, Tribunalul Timis
Adriana-Meda Titu, DNA ST Cluj
Stanciu Gabriela, DNA, ST Constanta
Abagiu Vasile, DNA, ST Constanta
Bodean Andrei – DNA, ST Constanta
Pîrvu Ana Maria, Parchetul de pe lângă Judecătoria Slobozia
Cosmina Mihaela Colceriu, Parchetul de pe lângă Judecătoria Zarnesti
Volintiru Alexandru Nicolae, Judecătoria S1
Anca Iliescu, Judecătoria S3
Ionel Iliescu, DIICOT Structura centrala
Patras Alexandra Maria, Parchetul de pe lângă Judecătoria Iasi
Ana Muresan, Parchetul de pe lângă Tribunalul București
Marius Vâlcu, DNA – Str. Centrală
Rareș Petru Stan, DIICOT
Felicia Vlad – DNA ST Brasov
Andreea Obreja Irinciuc – Parchetul de pe lângă Judecătoria Bârlad
Alina Popescu, Tribunalul Bucuresti
Raluca Mirică – DNA ST centrala
Mircea Stan – Curtea de Apel Pitesti
Carmen Fota, Parchetul de pe lângă Judecătoria S4
Paul Manciu, Judecatoria Moinesti
Nutu Doina, Parchetului de pe langa Judecatoria Calarasi
Buzoianu Alexandra-Mihaela, Parchetului de pe langa Judecatoria Calarasi
Paunica Ionut, Parchetului de pe langa Judecatoria Calarasi
Barbulescu Florin Alexandru, Parchetului de pe langa Judecatoria Calarasi
Pacuraru Mihaela, Parchetului de pe langa Judecatoria Calarasi
Ailoae Luminita, DNA St Suceava
Irimia Andrei Marian, DNA St Suceava
Morisca Ciprian Mihai, DNA St Suceava
Catalina Irina, Judecatoria Piatra-Neamt
Popa Marius Parchetul de pe lângă Judecătoria S2
Moga Eliza Doruta, DNA Timisoara
Barbulescu Florin Alexandru, Parchetul de pe lângă Judecătoria Calarasi
Gaisteanu Laura Judecătoria Targoviste
Ioan-Paul CHIȘ, procuror, DNA- ST Centrală
Cepes Mihai, Judecatoria Timişoara
Ciobanu Tudor Cristian, Judecatoria Raducaneni
Gabriela Taras, Parchetul de pe lângă Judecătoria S2
Stanculescu Catalin, Judecătoria Calafat
Bailescu Florina, Parchetul de pe lângă Judecătoria Drobeta
Negulescu Ioana, Judecatoria Giurgiu
Gherghina Alina Nicoleta, Parchetul de pe lângă Judecătoria S6
Adina Botezatu, Judecătoria Brasov
Tabirta Lorin, Parchetul de pe lângă Judecătoria Timisoara
Ana Maria Marin, Parchetul de pe lângă Tribunalul Brasov
Ghita Georgiana Edwina, Judecătoria S1
Oana Apetri , Parchetul de pe lângă Tribunalul Brasov
Alina Popescu, Parchetul de pe lângă Tribunalul Brasov
Irina Isar – DIICOT Str Centrala
Ghita Bogdan Marian, DNA
Marius Sulu Parchetul de pe lângă Tribunalul Brasov
Guș Octavia Raluca – Parchetul de pe lângă Tribunalul Alba
Adrian Aldea, Parchetul de pe lângă Tribunalul Brasov
Bogdan Codreanu, Parchetul de pe lângă Tribunalul Brasov
Lia Sorin Marian,Parchetul de pe lângă Judecătoria Corabia
Gheorghiu Anca Loredana, Parchetul de pe lângă Judecătoria Brasov
Răducu Mădălina, Parchetul de pe lângă Tribunalul Brasov
Ciprian Coșniță, Parchetul de pe lângă Judecătoria Brașov
Monica Munteanu, DNA ST Brasov
Andreea Ghenu, DNA ST Brasov
Cătălin Moraru, Parchetul de pe lângă Judecătoria Brașov
Dumitru Corina, Judecătoria S1
Bosânciuc Paul – Cosmin , Parchetul de pe lângă Judecătoria Târgovişte
Stoica Florin, Parchetul de pe lângă Judecătoria Târgovişte
Dezső Dóra Margit, Parchetul de pe lângă Judecătoria Gheorgheni
Mihai Răducu, Parchetul de pe lângă Tribunalul Brasov
Delia Mihai, DNA Brasov
Barbuceanu Catalin George, PCA Pitesti
Alexandra Antonache, Judecatoria Sectorului 4
Cristina Moisa, Curtea de Apel Brasov
Arion Florin, Parchetul de pe lângă Judecătoria Buzau
Mihaela Zuleanu, Curtea de Apel Craiova
Mihaela Ion, Judecatoria Buzău
Beatrice Simion Judecătoria S5,
Bogdan Rocsin, Parchetul de pe lângă Judecătoria S6,
Sorin Maciuc, Parchetul de pe lângă Judecătoria S6,
Nițescu Simona, Parchetul de pe lângă Judecătoria S6
Barbuceanu Catalin George, Parchetul de pe lângă Curtea de Apel Pitesti
Iulian Nica, Parchetul de pe lângă Tribunalul Brasov
Marilena Neacsu, Tribunalul Bucuresti
Bilciu Iulia Ioana, DNA, structura centrală
Stan Rareș-Petru, DIICOT, structura centrală
Colan Livia Constanța,Tribunalul Olt
Gâlcescu Dan Parchetul de pe lângă Tribunalul Harghita
Dana Maria Halici, Judecătoria Tirgu Neamt
Cudalb Adrian Dan, Parchetul de pe lângă Judecătoria S6
Dunea Mihaela, Parchetul de pe lângă Judecătoria Braşov
Cristina Mureşan, Parchetul de pe lângă Judecătoria Sectorului 1
Andreia Daj, Parchetul de pe lângă Tribunalul Bucureşti
Cristian Dinu, DIICOT ST Sibiu
Simona Enache, DIICOT ST Sibiu
Gheorghe Sava, DIICOT ST Sibiu
Virdol Mihaela, Tribunalul Teleorman
Dobrin Mariana Nuti, Tribunalul Teleorman
Mitroi Reli-Roxana, Judecătoria Craiova
Popa Valerică, Parchetul de pe lângă Judecătoria Târgovişte
Enache Valentin-Florian, Parchetul de pe lângă Judecătoria Brezoi
Crin Bologa, Parchetul de pe lângă Tribunalul Salaj
Beatrice Simion, Judecătoria Sectorului 5
Carmina-Elena Brînduși, Parchetul de pe lângă Tribunalul Argeș
Achim Ana-Maria, Judecătoria Ploiești
Iulia-Emilia Apostol, Judecătoria Piatra Neamț
Ramona Muscalu, Parchetul de pe lângă Curtea de Apel Brasov
Coțovelea Ionel, Parchetul de pe lângă Judecătoria Câmpulung Muscel
Chisbora Mircea-Cristian, Judecătoria Bistrița
Cosmina Chirilă, Judecătoria Cluj-Napoca
Cretu Carmen Diana, Judecătoria Slatina
Cristina Frincu, Parchetul de pe lângă Judecătoria S2
Flavius Motea, Judecatoria Oradea
Maria Alexandra Mocanu, Judecatoria Ploiesti
Coca Daniel-Alin, DNA ST Iasi
Pau Adriana, Parchetul de pe lângă Judecătoria S2
Cătălin-Marian Bunduc, DIICOT
Corina Daniela Pasc, Parchetul de pe lângă Judecătoria Buftea
Irimia Andreea Raluca, Judecătoria Sectorului 3 București
Viciu Maria Mirabela, Parchetul de pe lângă Judecătoria Ploiesti
Apostol Giorgiana Violeta, Parchetul de pe lângă Judecătoria Constanța
Raluca Munteanu, Parchetul de pe lângă Judecătoria Sectorului 2
Victor Penteleev, Judecătoria Sectorului 3 București
Cătălin Mirel Mormoe, Judecătoria Piatra Neamț
Arghir Bogdan Alex, Judecătoria Sectorului 2 București
Maria Violeta Duca, Curtea de Apel București
Oana Stroiu, Curtea de Apel Brașov
Stoica Bogdan, Parchetul de pe lângă Judecătoria Dragasani
Tosu Eugen, Parchetul de pe lângă Judecătoria Drăgășani
Cristina Stroe, Parchetul de pe lângă Judecătoria Drăgășani
Păduraru Dragoș, DNA Structura Centrală
Iustina Jora Boerosu, Judecătoria Bacău
Flore Danina Oana, Judecătoria Timișoara
Croitoru Radu, Judecătoria Fetești
Alin Mocioi, Parchetul de pe lângă Judecătoria Constanta
Nicolae Liposchi, Judecătoria Brad
Mihaela Iulia Luca, Judecătoria Brașov
Vlad Bradea, Parchetul de pe lângă Judecătoria Oradea
Stoian Elena – Daniela, Judecătoria Craiova
Bîrță Tatiana, Judecătoria Craiova
Ştefan Dorina- Roxana, Judecătoria Craiova
Joldes Liliana,Tribunalul Bistrița-Năsăud
Ovidiu-Stefan Scarlatescu, Judecătoria Făget
Precup Gabriela, Judecătoria Baia Mare
Valina Calarasu Parchetul de pe lângă Tribunalul București
Iulia Crişan, DNA
Dan Lixandru, Judecătoria Slatina
Brindea Oana-Rozalia, Parchetul de pe lângă Judecătoria Târgu Mureş
Brîndușa Andreea Sârbu, Judecătoria S1
Pintilei Silvia, Tribunalul Botoșani
Cristina German, Parchetul de pe lângă Judecătoria Miercurea Ciuc
Ene Silviu, Parchetul de pe lângă Judecătoria S 3
Amelia Farmathy, Curtea de Apel București
Treanca Ionela-Violeta, Parchetul de pe lângă Judecătoria Zalău
Monica Vieriu, Judecătoria Constanța
Țîra Livia Adriana, Judecătoria Constanța
Carlan Nicolae Sergiu, Judecătoria Cluj Napoca
Petroi Roxana-Ionela, Judecătoria Petroșani
Zarcula Ines, Parchetul de pe lângă Judecătoria Timișoara
Giuverdea Elena-Adina, Parchetul de pe lângă Judecătoria Petrosani
Ana-Maria Manole, Judecătoria S3
Paul Leontică, DIICOT Suceava
Rareș Ciaușu, DIICOT ST Cluj
Cristina Timofte, Curtea de Apel Suceava
Paiuși Carmen-Mădălina, Judecătoria Sectorului 1 București
Ana-Maria Iftinca Voicu, Judecătoria Sectorului 1 București
Petru Miruna, Tribunalul București
Daniela Bratulea, Parchetul de pe lângă Judecătoria Râmnicu Sărat
Nedea Cristina, Judecătoria Sectorului 1 Bucureşti
Nițulescu Marie-Jeanne, Judecătoria Sectorului 3
Dordea Alexandra, DNA
Mihai Resmeriță, DNA
Rotundu Gabriela Adriana, Judecătoria Iaşi
Bîrsan Victoria, Parchetul de pe lângă Tribunalul Vrancea
Dogaru Luminița Georgeta, Parchetul de pe lângă Tribunalul Vrancea
Arginteanu Marinela, Parchetul de pe lângă Tribunalul Vrancea
Pîrcălăbescu Nicolae, Parchetul de pe lângă Tribunalul Vrancea
Van Angela, Parchetul de pe lângă Tribunalul Vrancea
Ghica Eduard, Parchetul de pe lângă Tribunalul Vrancea
Apostolescu Săndica, Parchetul de pe lângă Tribunalul Vrancea
Petrescu Ionuț Auraș, Parchetul de pe lângă Judecătoria Focșani
Rîșca Anca Dorina, Parchetul de pe lângă Judecătoria Focșani
Popescu Anca, Parchetul de pe lângă Judecătoria Focșani
Simion Daniel Ștefan, Parchetul de pe lângă Judecătoria Focșani
Rotaru Laurențiu, Parchetul de pe lângă Judecătoria Focșani
Ene Dănuț, Parchetul de pe lângă Judecătoria Adjud
Chifan Vasile, Parchetul de pe lângă Curtea de Apel Iași
Castravete Gabriela, DNA
Pop Ciprian, Parchetul de pe lângă Judecătoria Luduș
Andreea Busulescu, Judecătoria Sectorului 1 București
Ungurean Anda-Claudia, Judecătoria Botosani
Marcu Ionuț, DIICOT
Paiuși Liviu Ionuț, Parchetul de pe lângă Judecătoria Darabani
Gheorghe Anghel Raluca, DNA
Derius Laura, DNA
Brădean Raluca Cristina, Parchetul de pe lângă Judecătoria Arad
Maria Irina Manolică, Parchetul de pe lângă Judecătoria Bicaz
Mungiu Ramona, Parchetul de pe lângă Judecătoria Sectorului 1 București
Duță Mihai Gabriel, Judecătoria Roșiorii de Vede
Mălăieșu Gabriela Ramona, Judecătoria Odorheiu Secuiesc
Țerban Alina Dorel, Judecătoria Odorheiu Secuiesc
Tocu Maria Magdalena, Tribunalul București
Iliescu Bianca, Judecătoria Sectorului 3 București
Stefan Carmen Elena, Judecătoria Sectorului 3
Alina-Ana Stamate-Tamașan, Tribunalul Maramureș
Grecu Camelia Dorina, Judecătoria Targu Lapuș
Varga Sanda-Daria, Parchetul de pe lângă Curtea de Apel Cluj
Soltan Alexandru, DIICOT S. T. Ploiești
Sauciuc Andrei Judecătoria Iași
Palaghia Marius, Judecătoria Iași
Sauciuc Ramona Nicoleta, Judecătoria Pașcani
Andrei Olaru, Judecătoria Ploiești
Teliceanu Viorel-Gabriel, Parchetul de pe lângă Judecătoria Constanța
Constantinescu Dan, Parchetul de pe lângă Judecătoria Constanța
Vasile Tudor, Parchetul de pe lângă Judecătoria Constanța
Cristea Silvia Denisa, Parchetul de pe lângă Judecătoria Constanța
Iordache Viorel, Parchetul de pe lângă Judecătoria Constanța
Nas Bogdan-Emil, Parchetul de pe lângă Judecătoria Constanța
Iorgu Anca-Ramona, Parchetul de pe lângă Judecătoria Constanța
Statache Claudiu, Parchetul de pe lângă Judecătoria Constanța
Mocioi Alin, Parchetul de pe lângă Judecătoria Constanța
Diamandescu Ioana, Parchetul de pe lângă Judecătoria Constanța
Anton Andreea Alexandra, Parchetul de pe lângă Judecătoria Constanța
Pop Alexandra, Parchetul de pe lângă Judecătoria Constanța
Andrei Camelia, Parchetul de pe lângă Judecătoria Constanța
Margan Marcela-Delia, Judecătoria Timişoara
Serban Marian, Judecătoria Băileşti
Pavel Ruxandra-Maria, Judecătoria Cluj-Napoca
Culcearu Andreea Iulia, DIICOT BT Ialomița
Romeo Petcan, Judecătoria Slatina
Simona Stănilă, Judecătoria Slatina
Ionescu Elena Georgiana, Judecătoria Petroşani
Simon Dragoş Nicolae, Parchetul de pe lângă Judecătoria Cluj-Napoca
Cîmpeanu Florentina, Judecătoria Ploiesti
Sfîca Aglaia Irina, Parchetul de pe lângă Judecătoria Iaşi
Corduneanu Anamaria, Tribunalul Botoşani
Luca Nicoleta-Adriana, Parchetul de pe lângă Judecătoria Timişoara
Mehedin Crina, Parchetul de pe lângă Judecătoria Aiud
Trastau Olimpia Maria, Parchetul de pe lângă Tribunalul Timiş
Dinu Eugenia Viviana, Judecătoria Galaţi
Cirneciu Felicia, Judecătoria Sectorului 2
Cirneciu Liviu-Cristian, Judecătoria Zărneşti
Toader Mihai-Costin, Parchetul de pe lângă Judecătoria Răcari
Ana-Maria Chirilă, Judecătoria Cluj-Napoc
Fanel Arabelea, Tribunalul Olt
Sorana Suciu, Judecătoria Târgu-Mureş
Ramirez Ioana, Tribunalul Cluj
Ruxandra Grecu, Curtea de Apel București
Adina Monica Burdan, Curtea de Apel Timișoara
Oana Andreea Onofrei, Judecătoria Sectorului 1 București
Ana-Maria Izabela Ion, Parchetul de pe lângă Judecătoria Sectorului 3
Colceriu Sorin-Mihai, Parchetul de pe lângă Tribunalul Harghita
Blanaru Larisa Andreea, Parchetul de pe lângă Judecătoria Brasov
Mihnea Stoicescu, Judecătoria Sectorului 1 București
Filip Radu Daniel, Parchetul de pe lângă Judecătoria Sectorului 1
Nitica Malina, Judecătoria Timișoara
Jilavu Eduard Ștefan, Parchetul de pe lângă Judecătoria Pașcani
Veriveș Daniel, Judecătoria Podu Turcului
Aspectele de neconstituționalitate ale dispozițiilor care reglementează constituirea „secției pentru investigarea infracțiunilor din justiție” și nelegalitatea procedurii de selecție a procurorilor care o compun

References: articolul 88
 CSM 
 CSM 
 CSM 
 CSM 
 CSM 
 CSM